Mauraschnua

A Mauraschnua (dt.: Maurerschnur), aa: Richtschnua, dt.: Richtschnur) is a gsponnde Schnua, de vo Maura vawendd wead, um oanzlne Mauaziagl oda -stoana sowoi veatikoi ois aa horizontoi zu fluchtn, oiso in ana „schnuagrodn“ Linie z' vamauan.

 Horizontoie 

Z'eascht wean de Eckziagl sauba gsezd. Donn wead de Mauraschnua on da Obakante vo de Eckstoana gsponnd. Iblichaweis wead dozua de Schnua on beidn Endn je um on losn Stoa gwickld, und donn wead jeda vo de Stoana af de z'eascht soagfäjtig gsezdn Eckstoana glegd. De Schnua valaffd donn zwischn da oban Aussnkantn vo de Eckstoana.

 Senkrechde 

De Senkrechde wead eamiddld, indem a Lot, d. h. a Gwicht, ons untare End vo ana Mauraschnua knotd wead. 

Donn kenna de dozwischnliengdn Ziagl sowoi in da Flucht ois aa in da Häh entlong vo da gsponndn, ned duachhängndn Schnua eihgrichdd wean.

 Eckn mauan 

Ofd mauad da Moasta de via Eckn vo om Stockweak af voie Stockweakshäh. Diese via Eckn liefan de Gsejn donn de Voagob fia's Obringa vo da Mauraschnua unds Ausmauan vo de oanzlna Stoalogn.

 Schau aa 

 Lot (Weakzeig)
 Schlogschnua
 Fliesnhex

Kategorie:Prüfwerkzeug